Musek pop ha rock en Grenlond

Istori 
Enyshes o Grenlond a vusek gwerinek Amerika North hag Europa bys dhe gres an 20ves kansvledhen. Onan a’n bagasow kensa o an Nuuk Orleans Jazz Band.

 Hip hop 
A-dhia 1984, delanwes meur veu hip hop Amerika.  Nuuk Posse ew udn bagas hip hop sewen a-dhiwedhes.

 Rock 
E tallathas musek rock ha pop Grenlond en 1973 pan veu dyllys an kuntellyans ‘Sumut’ gen an bagas Sumé war label Demos. A-dro dhe ugens e'n kans a boblans Grenlond a brenas an rekord, kenys e’n yeth Grenlondek ha synji donsyow tabour hengovek e’n musek. E hwrug an kaner, Rasmus Lyberth, kemeres radn e’n dewis rag kawas kan Danek e’n Kesstrif Kan Eurovision en 1979. Kan en Grenlondek o henna. Furvyes veu niver a vagasow rock ha pop e’n 1980ow ha 1990ow.  Ensamplow da a vagasow rock veu G-60 hag Ole Kristiansen, ha bagasow ynspirys gen reggae Jamayka ha funk Afrikan-Amerikanek veu Aalut ha Zikaza. Kuntellyans kensa Zikaza a werthas 10,000 a rekordys (adro dhe 50,000 ew poblans Grenlond). Anjei a dhegemeras rekord kroghen reun avel pewas en le rekord owr po platinom.

Synjys ew an gool rock Nipiaa pub bledhen en Aasiaat, ha kanoryon gerys da ew Chilly Friday, branjen-ganer Sylvia Watt-Cloutier ha Karina Moller. Bagasow rock a vri erel ew Kalaat, Siissisoq, Angu Motzfeldt, Pukuut, X-it, Fiassuit, Nanook, Small Time Giants hag UltimaCorsa. Ema musek metol ow tos ha bos moy apert yn Grenlond, pekara Arctic Spirits. Anjei a gan e’n yeth Grenlondek en udnik.  


 Diwysians ilow 
An moyha label rekordys en Greunlond ew ULO, a Sisimiut; furvyes o gen Malik Hoegh ha Karsten Sommer. ULO a dhello kuntellyansow gen bagasow rock pekara Sume, kanoryon pop pekara Rasmus Lyberth, ha bagasow hip hop pekara Nuuk Posse keffrys hag musek gwerin.
skeusennik|Karsten Sommer a ULO owth aretha en kuntelles Womex en Budapest en 2015
Kalaallit Nunaata Radioa (Radio Grenlond) ew an fondyans media moyha posek e’n wlas.

Kanow
   Nuuk Posse - Oqariartuut
   Sume - Inuit Nunaat
   G60 - Piumassuseqaruit
   Ole Kristiansen - Zoo Inuillu
   Zikaza - Miki
   Karina Moller - Pukuut - Anneruniaq

 Kevrednow 

 http://music.gl/ 
 https://tedium.co/2016/02/02/greenland-popular-culture/  
 https://visitgreenland.com/articles/greenlandic-music/  
 https://greenlandicpopularmusic.com/en/wp-content/uploads/sites/2/2013/12/The-Music-in-Greenland-and-Greenland-in-the-music-Andreas-Otte2.pdf

Klass:An Enys Las
Klass:Ilow
Klass:Rock